****

**ΓΕΝΙΚΗ ΓΡΑΜΜΑΤΕΙΑ ΒΙΟΜΗΧΑΝΙΑΣ**

**ΓΕΝΙΚΗ ΔΙΕΥΘΥΝΣΗ ΒΙΟΜΗΧΑΝΙΚΗΣ ΚΑΙ ΕΠΙΧΕΙΡΗΜΑΤΙΚΗΣ ΠΟΛΙΤΙΚΗΣ**

**ΔΙΕΥΘΥΝΣΗ ΣΤΗΡΙΞΗΣ ΜΙΚΡΟΜΕΣΑΙΩΝ ΕΠΙΧΕΙΡΗΣΕΩΝ**

**ΤΜΗΜΑ ΠΟΛΙΤΙΚΩΝ ΚΑΙ ΔΟΜΩΝ ΥΠΟΣΤΗΡΙΞΗΣ ΜΙΚΡΟΜΕΣΑΙΩΝ ΕΠΙΧΕΙΡΗΣΕΩΝ**

ΠΡΟΓΡΑΜΜΑ ΚΡΑΤΙΚΩΝ ΕΝΙΣΧΥΣΕΩΝ

**«ΕΞΩΣΤΡΕΦΕΙΑ – ΑΝΤΑΓΩΝΙΣΤΙΚΟΤΗΤΑ ΤΩΝ ΕΠΙΧΕΙΡΗΣΕΩΝ» *(Ι)***

ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΑΝΤΑΓΩΝΙΣΤΙΚΟΤΗΤΑ-ΕΠΙΧΕΙΡΗΜΑΤΙΚΟΤΗΤΑ» 2007-2013

**ΑΞΙΟΛΟΓΗΣΗ ΑΠΟΤΕΛΕΣΜΑΤΩΝ**

**(EX-POST EVALUATION)**

Νοέμβριος 2017

Πίνακας περιεχομένων

[Σύνοψη 3](#_Toc498076504)

[1. Ιστορικό - Γενικά στοιχεία 5](#_Toc498076505)

[2. Ανάλυση συμπερασμάτων 7](#_Toc498076506)

[2.1 Ανάλυση μεγέθους 7](#_Toc498076507)

[2.2 Κλαδική ανάλυση 8](#_Toc498076508)

[2.3 Συσχέτιση μεγέθους με κλάδο 12](#_Toc498076509)

[2.4 Ανάλυση ανά περιφέρεια και μέγεθος (περιφερειακή διάσταση) 14](#_Toc498076510)

[3. Διοικητική διαδικασία παρακολούθησης του προγράμματος 17](#_Toc498076511)

[3.1 Επιτροπή Αξιολόγησης 17](#_Toc498076512)

[3.2 Επιτροπή Παρακολούθησης και Παραλαβής 18](#_Toc498076513)

[4. Προβλήματα – αδυναμίες 20](#_Toc498076514)

[Επίλογος 22](#_Toc498076515)

[Παράρτημα 24](#_Toc498076516)

# Σύνοψη

Με στόχο τη βελτίωση και ενθάρρυνση της εξωστρεφούς επιχειρηματικότητας, ειδικότερα των ΜμΕ επιχειρήσεων, αλλά και των μεγάλων επιχειρήσεων υπό ειδικές προϋποθέσεις, σχεδιάστηκε το 2011 από τη Διεύθυνση Στήριξης Μικρομεσαίων Επιχεςιρήσεων (ΔΣΜμΕ) της Γενικής Γραμματείας Βιομηχανίας (Γ.Γ.Β) το πρόγραμμα «**Εξωστρέφεια – Ανταγωνιστικότητα των Επιχειρήσεων**» (Ι), στο πλαίσιο του Επιχειρησιακού Προγράμματος «Ανταγωνιστικότητα και Επιχειρηματικότητα» του ΕΠΑΕ (ΕΠΑΝ ΙΙ) του ΕΣΠΑ 2007-2013 από την Γεν. Γραμματεία Βιομηχανίας για την ενίσχυση της εξωστρεφούς επιχειρηματικότητας ως βασικής επιλογής για την αναβάθμιση της παραγωγικής βάσης της χώρας προς αγαθά και υπηρεσίες υψηλής προστιθέμενης αξίας. Το πρόγραμμα αυτό σχεδιάστηκε σε ευθυγράμμιση με τη στρατηγική της Λισαβόνας και την Πράξη για τις Μικρές Επιχειρήσεις. Στο εν λόγω πρόγραμμα εισήχθηκε για πρώτη φορά η δυνατότητα αξιολόγησης και ένταξης επιχειρήσεων που συμμετέχουν σε συνεργατικό σχήμα σχεδίων που συμμετείχαν σε συνεργατικό σχήμα. Η ανάλυση των χαρακτηριστικών των συνεργατικών σχημάτων που συνάπτουν οι επιχειρήσεις έχει ως σκοπό να εξάγει χρήσιμα συμπεράσματα για την ποιότητα των υποβληθέντων προτάσεων και των μορφών συνεργασίας που επιλέγουν οι επιχειρήσεις.

Ο αρχικός σχεδιασμός του προγράμματος προέβλεπε συνολική Δημόσια Δαπάνη ύψους 30.000.000,0€. Το πρόγραμμα σημείωσε ιδιαίτερη επιτυχία καθώς υπεβλήθησαν 828 προτάσεις με συνολικό ύψος προϋπολογισμού (Δημόσια Δαπάνη) ανερχόμενο στα 58.132.609,41 ευρώ. Σε άμεση ανταπόκριση του ενδιαφέροντος αυτού αυξήθηκε ο συνολικός προϋπολογισμός (Δημόσια Δαπάνη) στα 45.000.000,00€. Μετά την ολοκλήρωση της διαδικασίας αξιολόγησης εντάχθηκαν 746 συνολικού προϋπολογισμού 98.127.008,38 ευρώ με συνολική δημόσια δαπάνη 44.843.925,14 ευρώ.

Στο πλαίσιο του προγράμματος «Εξωστρέφεια – Ανταγωνιστικότητα των επιχειρήσεων» υλοποιήθηκαν επιτυχώς 486 ολοκληρωμένα επενδυτικά σχέδια με Π/Υ κατ’ ελάχιστο 30.000,00 ευρώ και κατά μέγιστο 250.000,00 ευρώ.

Τα 486 επενδυτικά σχέδια που ολοκληρώθηκαν επιτυχώς ήταν στοχευμένα σε δράσεις βελτίωσης της εξωστρέφειας των ενταγμένων επιχειρήσεων (μικρομεσαίων, μεγάλων και παροχής υπηρεσιών που συμμετείχαν σε συνεργατικό σχήμα) με μέσο όρο (χωρίς κλαδική ανάλυση) συνολικά εγκεκριμένου Π/Υ 113.729,26 ευρώ, μέσο όρο επιχορηγούμενου Π/Υ 111.218,75 ευρώ και μέσο όρο καταβληθείσας δημόσιας δαπάνης 50.516,72 ευρώ.

~~299~~ από τα **486** συνολικά ολοκληρωμένα επενδυτικά έργα (~~ποσοστό 61,4%)~~ ανήκουν στη **μεταποίηση**, η οποία κατέχει το μεγαλύτερο μερίδιο σε όρους Π/Υ και δημόσιας δαπάνης του προγράμματος.

Ο μέσος όρος εγκεκριμένου Π/Υ των ολοκληρωμένων έργων της μεταποίησης ανέρχεται στο ποσό των ~~101.418,44~~ ευρώ, ο μέσος όρος επιχορηγούμενου ~~Π/Υ 97.755,94~~ ευρώ και ο μέσος όρος καταβληθείσας δημόσιας δαπάνης ~~42.227,46~~ ευρώ.

Η πλειοψηφία των ολοκληρωμένων επενδυτικών σχεδίων (ποσοστό 79,26%) πραγματοποιήθηκε στην Αττική και την Κεντρική Μακεδονία, με τα ποσοστά να ανέρχονται σε 49,69% (242 έργα) και 29,57% (144 έργα), αντίστοιχα.

Ποσοστό 93% των ολοκληρωμένων έργων υλοποιήθηκαν από πολύ μικρές, μικρές και μεσαίες επιχειρήσεις. Ειδικότερα:

* Το 72,68% του συνόλου των ολοκληρωμένων επενδυτικών έργων υλοποιήθηκαν από πολύ μικρές και μικρές επιχειρήσεις (354 επενδυτικά έργα εκ συνόλου 487) οι οποίες κάλυψαν το 64,05% του συνολικού εγκεκριμένου Π/Υ (44,4 εκ. ευρώ) και το 66,15% της καταβληθείσας δημόσιας δαπάνης του προγράμματος (18,1 εκ. ευρώ).
* 198 από τα 354 ολοκληρωμένα έργα των πολύ μικρών και μικρών επιχειρήσεων (ποσοστό 55,9%) ανήκουν στη μεταποίηση.
* Οι πολύ μικρές και μικρές επιχειρήσεις του τομέα της μεταποίησης που ολοκλήρωσαν τα επενδυτικά τους έργα καταλαμβάνουν το 55,93% των ολοκληρωμένων έργων της κατηγορίας (198 από 354 έργα) σε σχέση με τους υπόλοιπους κλάδους (εμπόριο, ΤΠΕ κλπ) με μέσο όρο Π/Υ επένδυσης 87,1 χιλ. ευρώ και μέσο όρο. δημόσιας δαπάνης 38,2 χιλ. ευρώ.
* Το 20,3% του συνόλου των ολοκληρωμένων επενδυτικών έργων υλοποιήθηκαν από μεσαίες επιχειρήσεις (99 επενδυτικά έργα εκ συνόλου 487) οι οποίες κάλυψαν το 25,47% του συνολικού εγκεκριμένου Π/Υ (44,4 εκ. ευρώ) και το 26,52% της καταβληθείσας δημόσιας δαπάνης του προγράμματος.(18,1 εκ. ευρώ).
* 73 από τα 354 ολοκληρωμένα έργα των πολύ μικρών και μικρών επιχειρήσεων (ποσοστό 20,62%) ανήκουν στη μεταποίηση.
* Οι μεσαίες μεταποιητικές κατέχουν το 73,74% της κατηγορίας τους (73 από 99 έργα) με μέσο όρο Π/Υ 123,1 χιλ. ευρώ και μέσο όρο δημόσιας δαπάνης 53,3 χιλ. ευρώ.
* Οι μεγάλες επιχειρήσεις του τομέα της μεταποίησης που ολοκλήρωσαν τα επενδυτικά τους έργα αποτελούν το 82,35% της κατηγορίας τους (28 από 34 έργα) με μέσο όρο Π/Υ 145 χιλ. ευρώ και μέσο όρο δημόσιας δαπάνης 41,5 χιλ. ευρώ.

Οι επωφελούμενες πολύ μικρές και μικρές επιχειρήσεις του μεταποιητικού τομέα υλοποίησαν επενδυτικά σχέδια με Π/Υ μεγαλύτερους των πολύ μικρών, μικρών επιχειρήσεων αλλά και των μεγάλων σε συνεργασία επιχειρήσεων των άλλων κλάδων, αντικατοπτρίζοντας τις ιδιαίτερες ανάγκες στήριξης των επιχειρήσεων του μεταποιητικού τομέα, αλλά και την πρόθεσή τους να υλοποιήσουν ολοκληρωμένα επενδυτικά σχέδια που θα τις βοηθήσουν να επεκτείνουν τις δραστηριότητές της εξωστρέφειάς τους σε ξένες χώρες και να προωθήσουν την προοπτική της διεθνοποίησης τους σε συνθήκες οικονομικής κρίσης και παρατεταμένης ύφεσης.

Η Διεύθυνση Στήριξης Μικρομεσαίων Επιχειρήσεων ανέλαβε τη διοικητική παρακολούθηση του προγράμματος σε συνεργασία με την Επιτροπή Αξιολόγησης αιτήσεων ένταξης και την Επιτροπή Παρακολούθησης και Παραλαβής Έργου. Ειδικότερα:

* Η Επιτροπή Αξιολόγησης συνεδρίασε συνολικά δεκατρείς (7) φορές σε διάστημα λιγότερο των 2 μηνών προκειμένου να εξετάσει από τις 828 ηλεκτρονικές υποβολές προτάσεων τις 783 αιτούμενες προτάσεις ένταξης των ενδιαφερόμενων επιχειρήσεων (3,5 συνεδριάσεις περίπου ανά μήνα). Τα αποτελέσματα των παραπάνω συνεδριάσεων (εντάξεις, απορρίψεις) καταγράφηκαν σε μία (1) συγκεντρική απόφαση αποδοχής των επιμέρους πρακτικών της Επιτροπής Αξιολόγησης.
* Η Επιτροπή Παρακολούθησης και Παραλαβής του προγράμματος, συνεδρίασε συνολικά 29 φορές σε διάστημα 5 ετών κι εξέτασε συνολικά ~~1.046~~ αιτήματα (σχεδόν 1 συνεδρίαση ανά μήνα εξετάζοντας κατά μέσο όρο 88 αιτήματα ανά συνεδρίαση). Τα αποτελέσματα των παραπάνω αποφάσεων καταγράφηκαν σε δεκαεννέα (30) αποφάσεις αποδοχής των επιμέρους πρακτικών της Επιτροπής Παρακολούθησης.
* Τόσο η Επιτροπή Αξιολόγησης των αιτημάτων ένταξης, όσο και η Επιτροπή Παρακολούθησης και Παραλαβής του προγράμματος δεν ήταν αμειβόμενες, σε αντίθεση με τις αντίστοιχες επιτροπές των προγραμμάτων κρατικών ενισχύσεων που έχουν προκηρυχθεί στο πλαίσιο του Επιχειρησιακού Προγράμματος «Ανταγωνιστικότητα – Επιχειρηματικότητα - Καινοτομία» (ΕΠΑνΕΚ) του ΕΣΠΑ 2014-2020).

Τα στοιχεία που προκύπτουν από την εκ των υστέρων αξιολόγηση του προγράμματος (ex-post evaluation) επιβεβαιώνουν τη στρατηγική επιλογή στόχευσης σε τομείς και κλάδους με δυνατότητες ανάπτυξης του εξωστρεφούς προσανατολισμού τους όπως η μεταποίηση κι επιλεγμένοι υποστηρικτικοί κλάδοι, καθώς οι επιχειρήσεις του τομέα ανταποκρίθηκαν με σημαντική επάρκεια στις απαιτήσεις υλοποίησης του προγράμματος καταφέρνοντας να ολοκληρώσουν τα επενδυτικά τους σχέδια σε μία εξαιρετικά δύσκολη για την ελληνική οικονομία συγκυρία.

Η παρούσα έκθεση συντάχθηκε με ίδια μέσα και χωρίς καμία οικονομική στήριξη με πρωτοβουλία της Διεύθυνσης Στήριξης Μικρομεσαίων Επιχειρήσεων της Γενικής Γραμματείας Βιομηχανίας, προκειμένου να εξαχθούν αξιόπιστα συμπεράσματα για το μελλοντικό σχεδιασμό μέτρων πολιτικής στήριξης των ελληνικών μικρομεσαίων επιχειρήσεων και της βιομηχανίας.

# Ιστορικό - Γενικά στοιχεία

Το πρόγραμμα «Εξωστρέφεια – Ανταγωνιστικότητα των επιχειρήσεων» συγχρηματοδοτήθηκε από το Επιχειρησιακό Πρόγραμμα Ανταγωνιστικότητα Επιχειρηματικότητα (ΕΠΑΕ) του ΕΣΠΑ 2007-2013. Προκηρύχθηκε από τη Γενική Γραμματεία Βιομηχανίας/Διεύθυνση Στήριξης Μικρομεσαίων Επιχειρήσεων λίγο πριν την έναρξη της οικονομικής κρίσης και της μετέπειτα παρατεταμένης οικονομικής ύφεσης της ελληνικής οικονομίας που ακολούθησε και συγκεκριμένα, στις 04-02-2011 (Απόφαση Προκήρυξης), αφού προηγήθηκε ανοιχτή δημόσια διαβούλευση με τους παραγωγικούς φορείς για διάστημα ενός μήνα.

**Σκοπός – Στόχοι του Προγράμματος**

Το πρόγραμμα αποσκοπούσε στην προώθηση της ενίσχυσης της εξωστρεφούς επιχειρηματικότητας, ως κεντρικής πολιτικής επιλογής για την αναβάθμιση της παραγωγικής βάσης της χώρας προς αγαθά και υπηρεσίες υψηλής προστιθέμενης αξίας.

Στόχος ήταν η ενίσχυση και υποστήριξη των μικρομεσαίων επιχειρήσεων και υπό προϋποθέσεις των μεγάλων επιχειρήσεων, που δραστηριοποιούνται στους κλάδους της μεταποίησης, των κατασκευών, των υπηρεσιών και επιλεγμένων κλάδων του εμπορίου για την έναρξη/συνέχιση της εξωστρεφούς ανταγωνιστικότητας και επιχειρηματικής τους δράσης. Οι μεγάλες και οι εμπορικές επιχειρήσεις είναι επιλέξιμες υπό την προϋπόθεση ότι εκτός από το δικό τους επενδυτικό σχέδιο θα συνεργαστούν σε εξωστρεφείς δραστηριότητες με τουλάχιστον δύο (2) πολύ μικρές, μικρές ή μεσαίες επιχειρήσεις και με τουλάχιστον μία (1) πολύ μικρή ή μεσαία επιχείρηση, οι εμπορικές επιχειρήσεις. Υποστηρίχθηκαν και Ομάδες (τουλάχιστον τριών) Πολύ Μικρών, Μικρών και Μεσαίων επιχειρήσεων με επιπλέον επιχορήγηση υπό την προϋπόθεση ότι εκτός από το δικό τους διακριτό επενδυτικό σχέδιο, θα συνεργαστούν και μεταξύ τους με στόχο την ανάληψη εξωστρεφούς δραστηριότητας.

Στο πρόγραμμα ενσωματώθηκαν καινοτομικά στοιχεία όπως, το δικαίωμα συμμετοχής - για πρώτη φορά - από ευρύ φάσμα οικονομικών δραστηριοτήτων - κατασκευές, χονδρεμπόριο, υπηρεσίες (π.χ υπηρεσίες υγείας) - η παροχή κινήτρων για τον σχεδιασμό και την ανάληψη κοινών ενεργειών εξωστρεφούς προσανατολισμού από τις επιχειρήσεις.

Οι καινοτομίες στόχευαν όχι απλά την στήριξη των επιχειρήσεων, αλλά την αφετηρία ενός δυναμικού κινήματος εξωστρέφειας που θα αλλάξει τις αντιλήψεις του Επιχειρείν στη χώρα μας.

**Προϋπολογισμός**

Το πρόγραμμα χρηματοδοτείται με το συνολικό ποσό Δημόσιας Δαπάνης ανερχόμενο μέχρι και τα **45.000.000,00€**. το οποίο αντίστοιχα κατανέμεται ως εξής:

* κατά 50% για τα επιχειρηματικά σχέδια μεμονωμένα ή συνεργατικά που υποβάλλονται από υφιστάμενες πολύ μικρές και μικρές επιχειρήσεις,
* κατά 30% για τα επιχειρηματικά σχέδια, μεμονωμένα ή συνεργατικά που υποβάλλονται από υφιστάμενες μεσαίες επιχειρήσεις
* και 20% για τα επιχειρηματικά σχέδια, μεμονωμένα ή συνεργατικά που υποβάλλονται από μεγάλες επιχειρήσεις υπό τους όρους και τις προϋποθέσεις του παρόντος Προγράμματος.

**Είδος Ενίσχυσης**

Τα παρεχόμενα από το Πρόγραμμα κίνητρα έχουν την μορφή χρηματοδοτικών ενισχύσεων για την υλοποίηση συγκεκριμένων επιχειρηματικών σχεδίων. Η χρηματοδότηση, μετά την ολοκλήρωση του έργου, αφορά μη επιστρεπτέες επιχορηγήσεις επιλέξιμων δαπανών.

**Χρηματοδοτικό Πλαίσιο**

* **Γενικός Απαλλακτικός Κανονισμός** (ΓΑΚ) για τις παγιοποιήσιμες δαπάνες και
* **De Mini mis** ένεκα της φύσεως και του χαρακτήρα των ενισχυόμενων μη παγιοποιήσιμων δαπανών

(άυλες δαπάνες).

**Επιλέξιμοι Δικαιούχοι**

Επιλέξιμες για ένταξη στο πρόγραμμα ήταν οι πολύ μικρές, μικρές και μεσαίες μεταποιητικές επιχειρήσεις, οι υπό προϋποθέσεις μεγάλες για την υλοποίηση επενδυτικών σχεδίων σε συνεργατικά σχήματα, καθώς και οι εμπορικές επιχειρήσεις που ανήκαν στους επιλέξιμους ΚΑΔ.

* Υφιστάμενες Μικρομεσαίες Επιχειρήσεις που έχουν κλείσει τουλάχιστον δύο διαχειριστικές χρήσεις καθώς και υφιστάμενες μεγάλες επιχειρήσεις υπό τον όρο ουσιαστικής συνεργασίας με τουλάχιστον δύο μικρομεσαίες επιχειρήσεις.
* Υφιστάμενες μικρομεσαίες εμπορικές επιχειρήσεις υπό το όρο ουσιαστικής συνεργασίας με τουλάχιστον δύο μικρομεσαίες μεταποιητικές επιχειρήσεις.
* Φυσικά πρόσωπα που ενδιαφέρονται να δραστηριοποιηθούν επιχειρηματικά στις επιλέξιμες δραστηριότητες ανεξαρτήτως υπάρχουσας ή μη επιχειρηματικής εμπειρίας ή δραστηριότητας.

**Επιλέξιμες Οικονομικές Δραστηριότητες (ΚΑΔ)**

Επιλέξιμες είναι κατά κύριο λόγο οι υφιστάμενες ή υπό δημιουργία μεταποιητικές δραστηριότητες, οι δραστηριότητες επιχειρηματικής αξιοποίησης του περιβάλλοντος και οι επιλεγμένες δραστηριότητες (υφιστάμενες ή υπό δημιουργία) παροχής υπηρεσιών.

**Επιλέξιμες Δαπάνες – Ποσοστά ενίσχυσης Δημόσιας Χρηματοδότησης**

Για την ένταξη στο πρόγραμμα απαιτείτο η υποβολή ολοκληρωμένου επενδυτικού σχεδίου με οκτώ (7) διακριτές κατηγορίες δαπανών, μέσω των οποίων καλύπτεται ένα ευρύ φάσμα ενεργειών, όπως:

* Μηχανολογικός Εξοπλισμός για τα τελικά στάδια της παραγωγής,
* Δαπάνες πληροφορικής/ τηλεπικοινωνιών,
* Ενέργειες σχεδιασμού, πιστοποίησης και συμμόρφωσης προϊόντων και συσκευασίας
* Ενέργειες προβολής σε αγορές – στόχους,
* Ενέργειες Τεχνικής και Συμβουλευτικής Υποστήριξης Ενέργειες
* Ενέργειες Προστασίας ή απόκτησης και χρήσης πατεντών, πνευματικής ιδιοκτησίας και μεταφοράς τεχνογνωσίας σε ευρωπαϊκό και διεθνές επίπεδο
* Ενέργειες για ενσωμάτωση εξειδικευμένου προσωπικού και ανθρωπίνων πόρων

Το ποσοστό ενίσχυσης κυμάνθηκε **από 40% έως 45%** για κάθε επιχείρηση, ανάλογα με το μέγεθος της και έως 50% για κάθε μικρομεσαία επιχείρηση εφόσον συμμετείχε σε συνεργασίες.

**Αξιολόγηση Προτάσεων**

Το Πρόγραμμα έγινε αποδεκτό πολύ θετικά από τις ελληνικές μικρομεσαίες επιχειρήσεις, με αποτέλεσμα να υπερκαλυφθεί ο αρχικός προϋπολογισμός μιάμιση φορά, διαμορφώνοντας τη δημόσια χρηματοδότηση από τα 30 στα 45 εκατ. ευρώ. Συνολικά υποβλήθηκαν ηλεκτρονικά 828 επενδυτικές προτάσεις από τις **10/3/2011 έως και τις 14/6/2011**, με συνολικό προϋπολογισμό 127.625.749,70ευρώ που αναλογεί σε 58.132.609,41 ευρώ δημόσια χρηματοδότηση.

Η αξιολογική διαδικασία για την ένταξη των εγκεκριμένων προτάσεων εκ μέρους των επιχειρήσεων ξεκίνησε τον Ιούλιο του 2011 (μετά την τελική προθεσμία υποβολής των προτάσεων που έληξε στις 14 Ιουνίου 2011 και ολοκληρώθηκε τον Σεπτέμβριο του 2011 με την υπογραφή της υπ’ αριθ. πρωτ. οικ. 12505/2807/07-09-2011 (ΑΔΑ: 4Α8ΤΦ-ΛΠΨ) απόφασης του Αναπληρωτή Υπουργού Οικονομίας, Ανταγωνιστικότητας και Ναυτιλίας με θέμα την αποδοχή των πρακτικών της αρμόδιας Επιτροπής Αξιολόγησης.

Από τις 828 ηλεκτρονικές αιτήσεις, προχώρησαν στη διαδικασία αξιολόγησης οι 783 από τις οποίες οι 746 εντάχθηκαν στο πρόγραμμα, ενώ οι 37 απορρίφθηκαν.

Η κατανομή των ενταγμένων επιχειρήσεων ανά Επιχειρησιακό Πρόγραμμα έχει ως εξής:

**- ΕΠ Ανταγωνιστικότητα και Επιχειρηματικότητα (Άξονας 2):** 117 επενδυτικά σχέδια με συνολική δημόσια χρηματοδότηση 7.251.015,37 ευρώ.

**- ΠΕΠ Αττικής (Άξονας 3):** 354 επενδυτικά σχέδια με συνολική δημόσια χρηματοδότηση 20.173.573,56 ευρώ.

**- ΠΕΠ Θεσσαλίας-Στερεάς Ελλάδας-Ηπείρου (Άξονας 8):** 33 επενδυτικά σχέδια με συνολική δημόσια χρηματοδότηση 2.537.597,84 ευρώ.

**- ΠΕΠ Κρήτης και Νήσων Αιγαίου (Άξονας 6):** 4 επενδυτικά σχέδια με συνολική δημόσια χρηματοδότηση 151.216,40 ευρώ.

**- ΠΕΠ Μακεδονίας – Θράκης (Άξονας 4):** 200 επενδυτικά σχέδια με συνολική δημόσια χρηματοδότηση 12.283.708,44 ευρώ.

**- ΠΕΠ Μακεδονίας – Θράκης (Άξονας 5):** 39 επενδυτικά σχέδια με συνολική δημόσια χρηματοδότηση 2.513.143,76 ευρώ.

**Συνεργατικά Σχήματα**

Αξίζει να σημειωθεί ότι από τις προτάσεις που υποβλήθηκαν προέκυψαν 65 συνεργατικά σχήματα, στα οποία συμμετέχουν 156 επιχειρήσεις, εκ των οποίων εντάχθηκαν τελικά 56 συνεργατικά σχήματα στα οποία συμμετέχουν 136 επιχειρήσεις. Εξετάζοντας τις συνεργασίες ανά κατηγορία, σημειώνεται ότι, στο Πρόγραμμα συμμετέχουν 11 μεγάλες επιχειρήσεις που έχουν μεταξύ άλλων ως προϋπόθεση να συνεργαστούν με δυο τουλάχιστον μεταποιητικές μικρομεσαίες επιχειρήσεις, 43 εμπορικές επιχειρήσεις που έχουν μεταξύ άλλων ως προϋπόθεση να συνεργαστούν με μια τουλάχιστον μεταποιητική μικρομεσαία επιχείρηση και 2 συνεργατικά σχήματα που αποτελούνται από τουλάχιστον τρείς μεταποιητικές μικρομεσαίες επιχειρήσεις.

Εξετάζοντας λεπτομερώς τον **αριθμό των κοινών δράσεων** που περιλαμβάνουν τα συνεργατικά σχήματα των προτάσεων που υποβλήθηκαν, προκύπτει ότι **το 49% των συνεργασιών, 32 συνεργατικά σχήματα, περιορίζονται σε μια μόνο κοινή δράση που στις 20 από τις 32 περιπτώσεις είναι η κοινή συμμετοχή σε διεθνή έκθεση.** Το 29% των συνεργασιών, 19 συνεργατικά σχήματα, περιλαμβάνουν δυο κοινές δράσεις, το 12% των συνεργασιών, 8 συνεργατικά σχήματα, περιλαμβάνουν τρεις κοινές δράσεις, το 4,6% των συνεργασιών, 3 συνεργατικά σχήματα, περιλαμβάνουν επτά κοινές δράσεις, δυο συνεργατικά σχήματα περιλαμβάνουν τέσσερις κοινές δράσεις και ένα συνεργατικό σχήμα περιλαμβάνει πέντε κοινές δράσεις.

Αναλύοντας το **περιεχόμενο της συνεργασίας** των υποβληθέντων προτάσεων, προκύπτει ότι **το 52,3% των συνεργατικών σχημάτων επιλέγει ως κοινή δράση, την κοινή συμμετοχή σε διεθνή έκθεση**, το 36,9% την από κοινού εκπόνηση έρευνας αγοράς για τις αγορές στόχους και το 26,2% την από κοινού εκπόνηση μελέτης εξαγωγικής καθοδήγησης και διείσδυσης στις αγορές στόχους, σχεδίου μάρκετινγκ και σχεδίου εξαγωγών. Ο αριθμός και το είδος των κοινών δράσεων που περιλαμβάνονται στα συνεργατικά σχήματα, δεν φάνηκε να διαφοροποιείται σημαντικά ως προς την κατηγορία συνεργασίας με μεγάλη επιχείρηση, εμπορική ή ανάμεσα σε μικρομεσαίες επιχειρήσεις.

**Ενστάσεις Μετά Την Αξιολόγηση**

Κατά της εν λόγω απόφασης κατατέθηκαν συνολικά 26 ενστάσεις με το χαρακτήρα της ενδικοφανούς προσφυγής για διάφορους λόγους (απορρίψεις έργων για έλλειψη τυπικών προϋποθέσεων, περικοπές δαπανών με αποτέλεσμα τη μείωση του εγκεκριμένου Π/Υ και του ποσού δημόσιας δαπάνης προς καταβολή ή τη μείωση του Π/Υ κάτω από το όριο των 30.000 ευρώ με αποτέλεσμα την απόρριψη του επενδυτικού σχεδίου κλπ). Οι ενστάσεις εξετάστηκαν από την αρμόδια Επιτροπή Παρακολούθησης και Παραλαβής Έργου.

**Εντάξεις Δικαιούχων Επιχειρήσεων**

Με βάση τα οριστικά αποτελέσματα (μετά δηλαδή την εξέταση των ενστάσεων) εντάχθηκαν **746** επενδυτικά σχέδια συνολικού επιχορηγούμενου προϋπολογισμού **98.127.008,38** ευρώ και συνολικής δημόσιας δαπάνης **44.843.925,14** ευρώ.Η αρχικά προβλεπόμενη χρονική διάρκεια υλοποίησης των ενταγμένων επενδυτικών έργων προσδιορίσθηκε στους 18 μήνες, αλλά κατόπιν αποφάσεων χορήγησης πολλών παρατάσεων η οριστική ημερομηνία ολοκλήρωσης των ενταγμένων έργων προσδιορίστηκε στις 30-12-2015 (καταληκτική ημερομηνία επιλεξιμότητας δαπανών ΕΣΠΑ 2007-2013). Οι συγκεκριμένες παρατάσεις χορηγήθηκαν μετά από αιτήματα των παραγωγικών φορέων προκειμένου να διευκολυνθούν οι επιχειρήσεις που αντιμετώπιζαν επιπλέον προβλήματα ρευστότητας κυρίως λόγω των ελέγχων στις ροές κεφαλαίων (capital controls) που επιβλήθηκαν στις ελληνικές τράπεζες τον Ιούνιο του 2015.

Με την υπ’ αριθ. πρωτ. Οικ. 54395/235/15-05-2017 απόφαση (ΑΔΑ: 6ΩΣΜ465ΧΙ8-ΣΗΕ) απόφαση όπως συμπληρώθηκε με την υπ΄ αριθ. πρωτ. Οικ 66752/273/14-06-2017 (ΑΔΑ: 7ΛΣΝ465ΧΙ8-ΑΧΠ) το πρόγραμμα ολοκληρώθηκε παρουσιάζοντας συνοπτικά τα ακόλουθα συγκεντρωτικά αποτελέσματα:

**Ολοκλήρωση Έργων – Συγκεντρωτικά Αποτελέσματα**

Ολοκληρώθηκαν συνολικά **486** επενδυτικά έργα που αντιστοιχούν στο ~~54,6%~~ των εντάξεων, συνολικού προϋπολογισμού **55.272.420,15** ευρώ, συνολικού επιχορηγούμενου προϋπολογισμού **54.052.310,96** ευρώ (~~49,36%~~ του επιχορηγούμενου προϋπολογισμού των εντάξεων) και συνολικής δημόσιας δαπάνης **24.551.124,91** ευρώ (~~46,97%~~ του συνόλου της δημόσιας δαπάνης των εντάξεων).

Επιπρόσθετα, στο πλαίσιο του προγράμματος δημιουργήθηκαν ……..~~23~~ νέες θέσεις πλήρους απασχόλησης (η εν λόγω δαπάνη ήταν επιλέξιμη μόνο για τις νέες πολύ μικρές και μικρές επιχειρήσεις) και ολοκληρώθηκαν επιτυχώς …. ~~8~~ συνεργασίες μεταξύ μεγάλων, μεσαίων και μικρών, πολύ μικρών επιχειρήσεων. Τέλος, απεντάχθηκαν από το πρόγραμμα συνολικά **261** ~~405~~ επενδυτικά έργα (~~45,4%~~ των εντάξεων). Οι απεντάξεις οφείλονταν κατά κύριο λόγο σε μη υλοποίηση και σε παραιτήσεις δικαιούχων, καθώς και στη μη τήρηση των όρων υλοποίησης του προγράμματος και ειδικότερα, λόγω μη προσκόμισης αδειών λειτουργίας, υπέρβασης ορίου χρηματοδότησης Κανονισμού de minimis και περικοπών δαπανών κατά τη διαδικασία διοικητικής επαλήθευσης με αποτέλεσμα τη μείωση του εγκεκριμένου και πιστοποιημένου Π/Υ κάτω από το όριο των 30.000 ευρώ που προέβλεπε ο οδηγός εφαρμογής.

# Ανάλυση συμπερασμάτων

Με βάση τα παραπάνω αποτελέσματα (εντάξεων, ολοκληρώσεων και απεντάξεων), προκύπτουν τα ακόλουθα γενικά συμπεράσματα:

* Ολοκληρώθηκε το 54,6% του συνόλου των ενταγμένων επενδυτικών έργων.
* Απεντάχθηκε το 45,4% του συνόλου των ενταγμένων επενδυτικών έργων.
* Ο συνολικός επιχορηγούμενος Π/Υ των ολοκληρωμένων επενδυτικών έργων ανήλθε στο 47,52% του συνολικού επιχορηγούμενου Π/Υ των ενταγμένων επενδυτικών έργων.
* Η δημόσια δαπάνη των ολοκληρωμένων επενδυτικών έργων ανήλθε στο 47% της δημόσιας δαπάνης των ενταγμένων επενδυτικών έργων.

## 2.1 Ανάλυση μεγέθους

Κατά την ολοκλήρωση των επενδυτικών έργων και ως προς το μέγεθος των επιχειρήσεων ισχύουν τα ακόλουθα:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Έργα | | Συνολικός Προϋπολογισμός | | | Επιχορηγούμενος Προϋπολογισμός | | | Δημόσια Δαπάνη Ολοκλήρωσης | | | |
| Μέγεθος Επιχείρησης | **Ν** | **%** | **εκ. €** | **%** | **μ.ο. χιλ. €** | **εκ. €** | **%** | **μ.ο. χιλ. €** | **εκ. €** | **%** | **μ.ο. χιλ. €** | **% πρ/μού** |
| Μικρές και Πολύ Μικρές | 354 | 72.68 | 28.41 | 64.04 | 80.26 | 27.41 | 64.19 | 77.43 | 11.98 | 66.15 | 33.85 | 42.17 |
| Μεσαίες | 99 | 20.32 | 11.30 | 25.47 | 114.1 | 10.85 | 25.42 | 109.6 | 4.803 | 26.51 | 48.52 | 42.50 |
| Μεγάλες | 34 | 6.981 | 4.650 | 10.48 | 136.7 | 4.435 | 10.38 | 130.4 | 1.328 | 7.331 | 39.06 | 28.55 |


* 354 πολύ μικρές και μικρέςεπιχειρήσειςολοκλήρωσαν τα επενδυτικά τους έργα και αντιστοιχούν το 72,69% του συνόλου των ολοκληρωμένων επενδυτικών έργων. Επιπρόσθετα, η συγκεκριμένη κατηγορία (πολύ μικρές και μικρές) αντιστοιχούν στο 64% του συνολικού εγκεκριμένου Π/Υ και στο 66,15% της δημόσιας δαπάνης των ολοκληρωμένων έργων.
* 99 μεσαίεςεπιχειρήσεις ολοκλήρωσαν τα επενδυτικά τους έργα και αντιστοιχούν στο 20,33% του συνόλου των ολοκληρωμένων επενδυτικών έργων, καλύπτοντας το 25,47% του συνολικού εγκεκριμένου Π/Υ και το 26,52% της δημόσιας δαπάνης των ολοκληρωμένων έργων.
* 34 μεγάλες επιχειρήσεις ολοκλήρωσαν τα επενδυτικά τους έργα και αντιστοιχούν στο 6,98% του συνόλου των ολοκληρωμένων επενδυτικών έργων, καλύπτοντας το 10,48% του συνολικού εγκεκριμένου Π/Υ και το 7,33% της δημόσιας δαπάνης των ολοκληρωμένων έργων.

## 2.2 Κλαδική ανάλυση

Επιπρόσθετα, κατά την ολοκλήρωση των επενδυτικών έργων ισχύουν τα ακόλουθα αναφορικά με την κλαδική διάσταση του προγράμματος:


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Έργα | | Συνολικός Προϋπολογισμός | | | Επιχορηγούμενος Προϋπολογισμός | | | Δημόσια Δαπάνη Ολοκλήρωσης | | | |
| Κλάδος | **Ν** | **%** | **εκ. €** | **%** | **μ.ο. χιλ. €** | **εκ. €** | **%** | **μ.ο. χιλ. €** | **εκ. €** | **%** | **μ.ο. χιλ. €** | **% πρ/μού** |
| Μεταποίηση | 299 | 61.39 | 30.32 | 68.35 | 101.4 | 29.22 | 97.75 | 68.44 | 12.62 | 69.69 | 42.22 | 41.63 |
| Εμπόριο | 73 | 14.98 | 6.140 | 13.84 | 84.11 | 5.915 | 81.03 | 13.85 | 2.170 | 11.98 | 29.73 | 35.34 |
| ΤΠΕ | 53 | 10.88 | 3.167 | 7.140 | 59.77 | 3.036 | 57.28 | 7.109 | 1.358 | 7.500 | 25.63 | 42.89 |
| Άλλο | 18 | 3.696 | 1.877 | 4.231 | 104.2 | 1.815 | 100.8 | 4.250 | 0.799 | 4.414 | 44.42 | 42.59 |
| Επαγ/Επιστ. Δραστηριότ. | 29 | 5.954 | 1.444 | 3.255 | 49.81 | 1.321 | 45.56 | 3.094 | 0.590 | 3.261 | 20.37 | 40.90 |
| Κατασκευές | 10 | 2.053 | 0.892 | 2.011 | 89.24 | 0.881 | 88.16 | 2.064 | 0.374 | 2.066 | 37.43 | 41.94 |
| Υγεία | 5 | 1.026 | 0.518 | 1.169 | 103.7 | 0.506 | 101.2 | 1.185 | 0.196 | 1.083 | 39.25 | 37.84 |

Επί συνόλου 487 ολοκληρωμένων έργων, το 61,4% ανήκει στη μεταποίηση (299 έργα). Επιπλέον, το 15% ανήκει στο εμπόριο (73), το 10,88% σε Τεχνολογίες Πληροφορικής και Επικοινωνιών – ΠΕ (53), το 5,95% σε επαγγελματικές/επιστημονικές δραστηριότητες, το 2,05% στις κατασκευές, το 1,03% στην υγεία και το 3,7% συμπεριλαμβάνεται στην κατηγορία «άλλο».


**Αριθμός ολοκληρωμένων έργων ανά κλάδο**

Η μεταποίηση κατέλαβε το 68,44% του συνολικού Π/Υ των ολοκληρωμένων έργων (29.229.027,48 ευρώ) και το 69,69% (12.626.069,31 ευρώ) της καταβληθείσας δημόσιας δαπάνης των ολοκληρωμένων έργων. Αντίστοιχα, το εμπόριο κατέλαβε το 13,85% (5.915.898,63 ευρώ) του συνολικού Π/Υ των ολοκληρωμένων έργων και το 11,98% (2.170.424,20 ευρώ) της καταβληθείσας δημόσιας δαπάνης τους και οι ΤΠΕ το 7,11% (3.036.018,02 ευρώ) και 7,5% (1.358.804,60 ευρώ) αντίστοιχα (για τους υπόλοιπους κλάδους τα σχετικά ποσοστά ανέρχονται σε πολύ χαμηλά επίπεδα όπως φαίνεται στο ακόλουθο διάγραμμα).

**Επιχορηγούμενος Π/Υ ανά κλάδο**


****

**Δημόσια Δαπάνη ολοκλήρωσης ανά κλάδο**




Ο μέσος όρος του επιχορηγούμενου Π/Υ των ενταγμένων έργων της μεταποίησης ανήλθε στο ποσό των 97.755,94 ευρώ με μέσο όρο (μ.ο.) δημόσιας δαπάνης 42.227,66 ευρώ. Τα αντίστοιχα ποσά για το εμπόριο ανέρχονται σε 81.039,70 ευρώ (μ.ο. Π/Υ) και 29.731,34 ευρώ (μ.ο. δημόσιας δαπάνης), για τις ΤΠΕ 57283,36 ευρώ (μ.ο. Π/Υ) και 25.637,82 ευρώ (μ.ο. δημόσιας δαπάνης), για τις επαγγελματικές/επιστημονικές δραστηριότητες 45.569,83 ευρώ (μ.ο. Π/Υ) και 20.373,41 ευρώ (μ.ο. δημόσιας δαπάνης), για τις κατασκευές 88.165,38 ευρώ (μ.ο. Π/Υ) και 37.434,09 ευρώ (μ.ο. δημόσιας δαπάνης), για την υγεία 101.242,28 ευρώ (μ.ο. Π/Υ) και 39.258,84 ευρώ (μ.ο. δημόσιας δαπάνης) και για την κατηγορία «άλλο» 100.847,63 ευρώ (μ.ο. Π/Υ) και 44.425,96 ευρώ (μ.ο. δημόσιας δαπάνης).

**Μέσος Όρος επιχορηγούμενου Π/Υ ολοκληρώσεων ανά κλάδο**



**Μέσος Όρος Δημόσιας Δαπάνης ολοκληρώσεων ανά κλάδο**




Η καταβληθείσα δημόσια δαπάνη ολοκλήρωσης στη μεταποίηση (12.626.069,31 ευρώ) ανήλθε σε ποσοστό 41,63% του συνολικού επιλέξιμου Π/Υ για τη μεταποίηση (30.324.115,88 ευρώ), ενώ για το εμπόριο το αντίστοιχο ποσοστό ανέρχεται σε 35,34% (καταβληθείσα δημόσια δαπάνη ολοκλήρωσης 2.170.424,20 ευρώ επί συνολικού εγκεκριμένου Π/Υ για το εμπόριο 6.140.662,19 ευρώ).

Επιπλέον, η καταβληθείσα δημόσια δαπάνη ολοκλήρωσης στις ΤΠΕ (1.358.804,60 ευρώ) ανήλθε σε ποσοστό 42,89% του συνολικού επιλέξιμου Π/Υ για τις ΤΠΕ (3.167.940,89 ευρώ), ενώ για τις επαγγελματικές/επιστημονικές δραστηριότητες το αντίστοιχο ποσοστό ανέρχεται σε 40,9% (καταβληθείσα δημόσια δαπάνη ολοκλήρωσης 590.828,98 ευρώ επί συνολικού εγκεκριμένου Π/Υ για το εμπόριο 1.444.497,00 ευρώ).

Επίσης, η καταβληθείσα δημόσια δαπάνη ολοκλήρωσης στις κατασκευές (374.340,86 ευρώ) ανήλθε σε ποσοστό 41,94% του συνολικού επιλέξιμου Π/Υ για τις κατασκευές (892.433,51 ευρώ), ενώ για την υγεία το αντίστοιχο ποσοστό ανέρχεται σε 37,85% (καταβληθείσα δημόσια δαπάνη ολοκλήρωσης 196.294,19 ευρώ επί συνολικού εγκεκριμένου Π/Υ για το εμπόριο 518.643,14 ευρώ). Τέλος, για την κατηγορία «άλλο» η καταβληθείσα δημόσια δαπάνη ολοκλήρωσης (799.667,27 ευρώ) ανήλθε σε ποσοστό 42,59% του συνολικού επιλέξιμου Π/Υ για τις κατασκευές (1.877.352,82 ευρώ).

**Δημόσια Δαπάνη ολοκλήρωσης ως ποσοστό του συνολικού εγκεκριμένου Π/Υ ανά κλάδο**



## 2.3 Συσχέτιση μεγέθους με κλάδο

Επίσης, κατά την ολοκλήρωση των επενδυτικών έργων ισχύουν τα ακόλουθα αναφορικά με τη συσχέτιση της κλαδικής διάστασης του προγράμματος με το μέγεθος των επιχειρήσεων:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Κλάδος** | **Μέγεθος** | **Έργα** | | **Συνολικός Προϋπολογισμός** | | | **Επιχορηγούμενος Προϋπολογισμός** | | | **Δημόσια Δαπάνη Ολοκλήρωσης** | | |
| **Ν** | **% κλάδου** | **εκ. €** | **% κλάδου** | **μ.ο. χιλ. €** | **εκ. €** | **% κλάδου** | **μ.ο. χιλ. €** | **εκ. €** | **μ.ο. χιλ. €** | **% κλάδου** |
| **Άλλο** | **Μεγάλες** | 1 | 5,56 | 0,14 | 7,30 | 137,07 | 0,12 | 6,38 | 115,86 | 0,03 | 34,76 | 4,35 |
| **Μεσαίες** | 3 | 16,67 | 0,33 | 17,46 | 109,26 | 0,32 | 17,83 | 107,89 | 0,15 | 48,55 | 18,21 |
| **Μικρές και Πολύ Μικρές** | 14 | 77,78 | 1,41 | 75,24 | 100,89 | 1,38 | 75,79 | 98,27 | 0,62 | 44,23 | 77,44 |
| **Εμπόριο** | **Μεσαίες** | 11 | 15,07 | 0,92 | 14,93 | 83,33 | 0,87 | 14,67 | 78,89 | 0,30 | 27,53 | 13,95 |
| **Μικρές και Πολύ Μικρές** | 62 | 84,93 | 5,22 | 85,07 | 84,26 | 5,05 | 85,33 | 81,42 | 1,87 | 30,12 | 86,05 |
| **Επαγ/Επιστ Δραστηρ.** | **Μεγάλες** | 2 | 6,90 | 0,12 | 8,10 | 58,49 | 0,12 | 8,81 | 58,21 | 0,03 | 17,46 | 5,91 |
| **Μεσαίες** | 3 | 10,34 | 0,17 | 11,54 | 55,56 | 0,16 | 12,40 | 54,63 | 0,08 | 25,90 | 13,15 |
| **Μικρές και Πολύ Μικρές** | 24 | 82,76 | 1,16 | 80,36 | 48,37 | 1,04 | 78,79 | 43,38 | 0,48 | 19,93 | 80,94 |
| **Κατασκευές** | **Μεγάλες** | 1 | 10,00 | 0,09 | 9,68 | 86,38 | 0,08 | 9,08 | 80,05 | 0,02 | 24,02 | 6,42 |
| **Μεσαίες** | 1 | 10,00 | 0,15 | 16,95 | 151,24 | 0,15 | 17,15 | 151,24 | 0,07 | 68,06 | 18,18 |
| **Μικρές και Πολύ Μικρές** | 8 | 80,00 | 0,65 | 73,37 | 81,85 | 0,65 | 73,77 | 81,29 | 0,28 | 35,28 | 75,40 |
| **Μεταποίηση** | **Μεγάλες** | 28 | 9,36 | 4,07 | 13,41 | 145,28 | 3,89 | 13,29 | 138,78 | 1,16 | 41,54 | 9,21 |
| **Μεσαίες** | 73 | 24,41 | 9,01 | 29,71 | 123,41 | 8,65 | 29,59 | 118,47 | 3,89 | 53,35 | 30,85 |
| **Μικρές και Πολύ Μικρές** | 198 | 66,22 | 17,25 | 56,88 | 87,11 | 16,69 | 57,12 | 84,32 | 7,57 | 38,22 | 59,94 |
| **ΤΠΕ** | **Μεγάλες** | 1 | 1,89 | 0,05 | 1,72 | 54,42 | 0,05 | 1,64 | 49,88 | 0,01 | 14,96 | 1,10 |
| **Μεσαίες** | 5 | 9,43 | 0,45 | 14,27 | 90,43 | 0,44 | 14,38 | 87,31 | 0,20 | 39,29 | 14,46 |
| **Μικρές και Πολύ Μικρές** | 47 | 88,68 | 2,66 | 84,01 | 56,62 | 2,55 | 83,98 | 54,25 | 1,15 | 24,41 | 84,44 |
| **Υγεία** | **Μεγάλες** | 1 | 20,00 | 0,19 | 36,24 | 187,93 | 0,19 | 37,13 | 187,93 | 0,06 | 56,38 | 28,72 |
| **Μεσαίες** | 3 | 60,00 | 0,28 | 53,48 | 92,45 | 0,26 | 52,34 | 88,31 | 0,12 | 39,44 | 60,27 |
| **Μικρές και Πολύ Μικρές** | 1 | 20,00 | 0,05 | 10,29 | 53,35 | 0,05 | 10,54 | 53,35 | 0,02 | 21,61 | 11,01 |

Από τα στοιχεία του παραπάνω πίνακα προκύπτει ότι οι επωφελούμενες πολύ μικρές και μικρές επιχειρήσεις του μεταποιητικού τομέα υλοποίησαν επενδυτικά σχέδια με Π/Υ μεγαλύτερους των πολύ μικρών, μικρών επιχειρήσεων αλλά και των μεγάλων επιχειρήσεων των άλλων κλάδων αντικατοπτρίζοντας τι μεγαλύτερες ανάγκες των επιχειρήσεων του μεταποιητικού τομέα, αλλά και την πρόθεσή τους να υλοποιήσουν ολοκληρωμένα επενδυτικά σχέδια που θα τις βοηθήσουν να αναπτύξουν τις δραστηριότητές τους σε νέες αγορές.

Αξίζει να σημειωθεί ότι οι πολύ μικρές και μικρές επιχειρήσεις του τομέα της μεταποίησης που ολοκλήρωσαν τα επενδυτικά τους έργα καταλαμβάνουν το 55,93% των ολοκληρωμένων έργων της κατηγορίας (198 από 354 έργα) σε σχέση με τους υπόλοιπους κλάδους (εμπόριο, ΤΠΕ κλπ) με μέσο όρο Π/Υ επένδυσης 87,1 χιλ. ευρώ και μέσο όρο. δημόσιας δαπάνης 38,2 χιλ. ευρώ, ενώ οι μεσαίες μεταποιητικές κατέχουν το 73,74% της κατηγορίας τους (73 από 99 έργα) με μέσο όρο Π/Υ 123,1 χιλ. ευρώ και μέσο όρο δημόσιας δαπάνης 53,3 χιλ. ευρώ. Τέλος, οι μεγάλες επιχειρήσεις του τομέα της μεταποίησης που ολοκλήρωσαν τα επενδυτικά τους έργα αποτελούν το 82,35% της κατηγορίας τους (24 από 38 έργα) με μέσο όρο Π/Υ 145 χιλ. ευρώ και μέσο όρο δημόσιας δαπάνης 41,5 χιλ. ευρώ.

Επιπρόσθετα:

* Από τις 299 επιχειρήσεις της μεταποίησης που ολοκλήρωσαν τα επενδυτικά τους έργα, το 66,22% (198) ανήκουν στην κατηγορία των πολύ μικρών και μικρών επιχειρήσεων, το 24,41% (73) στις μεσαίες και το 9,36% (28) στις μεγάλες επιχειρήσεις.
* Από τις 73 επιχειρήσεις του εμπορίου που ολοκλήρωσαν τα επενδυτικά τους έργα, το 84,93% (62) ανήκουν στην κατηγορία των πολύ μικρών και μικρών επιχειρήσεων και το 15,07% (11) στις μεσαίες επιχειρήσεις.
* Από τις 53 επιχειρήσεις των ΤΠΕ που ολοκλήρωσαν τα επενδυτικά τους έργα, το 88,68% (47) ανήκουν στην κατηγορία των πολύ μικρών και μικρών επιχειρήσεων, το 9,43% (5) στις μεσαίες και το 1,89% (1) στις μεγάλες επιχειρήσεις.
* Από τις 29 επιχειρήσεις που ανήκουν στις επαγγελματικές/επιστημονικές δραστηριότητες και ολοκλήρωσαν τα επενδυτικά τους έργα, το 82,76% (24) ανήκουν στην κατηγορία των πολύ μικρών και μικρών επιχειρήσεων, το 10,34% (3) στις μεσαίες και το 6,9% (2) στις μεγάλες επιχειρήσεις.
* Από τις 10 επιχειρήσεις που ανήκουν στις κατασκευές και ολοκλήρωσαν τα επενδυτικά τους έργα, το 80% ανήκουν στην κατηγορία των πολύ μικρών και μικρών επιχειρήσεων, το 10% στις μεσαίες και το 10% στις μεγάλες επιχειρήσεις.
* Από τις 5 επιχειρήσεις που ανήκουν στην υγεία και ολοκλήρωσαν τα επενδυτικά τους έργα, το 20% ανήκει στην κατηγορία των πολύ μικρών και μικρών επιχειρήσεων, το 60% στις μεσαίες και το 20% στις μεγάλες επιχειρήσεις.
* Από τις 18 επιχειρήσεις που ανήκουν στην κατηγορία «άλλο» και ολοκλήρωσαν τα επενδυτικά τους έργα, το 77,78% (14) ανήκουν στην κατηγορία των πολύ μικρών και μικρών επιχειρήσεων, το 16,67% (3) στις μεσαίες και το 5,56% (1) στις μεγάλες επιχειρήσεις.

## 2.4 Ανάλυση ανά περιφέρεια και μέγεθος (περιφερειακή διάσταση)

Σε ό,τι αφορά την περιφερειακή διάσταση του προγράμματος, από τα στοιχεία των ολοκληρωμένων επενδυτικών σχεδίων προκύπτει ότι η πλειοψηφία τους με ποσοστό 79,26% έχει έδρα στην Αττική και την Κεντρική Μακεδονία, με τα ποσοστά να ανέρχονται σε 49,69% (242 έργα) και 29,57% (144 έργα), αντίστοιχα. Ακολουθούν η Δυτική Μακεδονία με ποσοστό 5,13% (25 έργα), η Στερεά Ελλάδα με ποσοστό 4,11% (20 έργα), η Κρήτη με ποσοστό 2,46% (12 έργα), η Θεσσαλία με ποσοστό 2,05% (10 έργα), η Πελοπόννησος με ποσοστό 1,64% (8 έργα), η Δυτική Ελλάδα με ποσοστό 1,44% (7 έργα), το Βόρειο Αιγαίο με ποσοστό 0,82% (4 έργα), η Ήπειρος με ποσοστό 0,41% (2 έργα) και τα Ιόνια Νησιά με ποσοστό 0,21% (1 έργο).

Επιπρόσθετα, στην Αττική ο συνολικός εγκεκριμένος Π/Υ των ενταγμένων έργων ανήλθε στο ποσό των 20.243.369,55 ευρώ καλύπτοντας το 45,63% του συνολικού εγκεκριμένου Π/Υ του προγράμματος και το 44,58% της εγκεκριμένης δημόσιας δαπάνης του προγράμματος. Στην Κεντρική Μακεδονία ο συνολικός εγκεκριμένος Π/Υ των ενταγμένων έργων ανήλθε στο ποσό των 13.912.725,81 ευρώ καλύπτοντας το 31,36% του συνολικού εγκεκριμένου Π/Υ του προγράμματος και το 32,19% της εγκεκριμένης δημόσιας δαπάνης του προγράμματος.

**Συγκεντρωτικός Πίνακας ανά Περιφέρεια**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Περιφέρεια | Έργα | | Συνολικός Προϋπολογισμός | | | Επιχορηγούμενος Προϋπολογισμός | | | Δημόσια Δαπάνη Ολοκλήρωσης | | |
| **Ν** | **%** | **εκ. €** | **%** | **μ.ο.**  **χιλ. €** | **εκ. €** | **%** | **μ.ο.**  **χιλ. €** | **εκ. €** | **%** | **μ.ο.**  **χιλ. €** |
| Αν. Μακεδονία & Θράκη | 10 | 2,05 | 1,10 | 2,47 | 109,7 | 1,10 | 2,56 | 109,5 | 0,44 | 2,41 | 43,66 |
| Αττική | 242 | 49,69 | 20,24 | 45,63 | 83,6 | 19,20 | 44,96 | 79,3 | 8,08 | 44,58 | 33,37 |
| Βόρειο Αιγαίο | 4 | 0,82 | 0,46 | 1,05 | 116,0 | 0,46 | 1,09 | 116,0 | 0,21 | 1,15 | 52,03 |
| Δυτική Ελλάδα | 7 | 1,44 | 0,68 | 1,52 | 96,5 | 0,65 | 1,52 | 92,6 | 0,26 | 1,45 | 37,65 |
| Δυτική Μακεδονία | 25 | 5,13 | 2,47 | 5,57 | 98,9 | 2,42 | 5,68 | 96,9 | 1,09 | 6,01 | 43,54 |
| Ήπειρος | 2 | 0,41 | 0,19 | 0,42 | 92,6 | 0,19 | 0,43 | 92,6 | 0,07 | 0,38 | 34,15 |
| Θεσσαλία | 10 | 2,05 | 1,16 | 2,63 | 116,4 | 1,13 | 2,65 | 113,3 | 0,49 | 2,68 | 48,51 |
| Ιόνια νησιά | 1 | 0,21 | 0,02 | 0,05 | 23,2 | 0,02 | 0,05 | 23,2 | 0,01 | 0,05 | 9,4 |
| Κεντρική Μακεδονία | 144 | 29,57 | 13,91 | 31,36 | 96,6 | 13,55 | 31,73 | 94,0 | 5,83 | 32,19 | 40,49 |
| Κρήτη | 12 | 2,46 | 1,01 | 2,27 | 83,9 | 0,96 | 2,25 | 80,1 | 0,40 | 2,23 | 33,68 |
| Πελ/νησος | 9 | 1,85 | 0,89 | 2 | 98,8 | 0,83 | 1,95 | 92,5 | 0,35 | 1,92 | 38,61 |
| Στερεά Ελλάδα | 21 | 4,31 | 2,23 | 5,02 | 106,1 | 2,19 | 5,13 | 104,2 | 0,90 | 4,96 | 42,76 |

Τέλος, στην Περιφέρεια Αττικής ποσοστό 70,66% των ενταγμένων έργων (δηλαδή 171 από τα 242 συνολικά ενταγμένα έργα) αφορούσαν πολύ μικρές και μικρές επιχειρήσεις απορροφώντας το 62,54% της δημόσιας δαπάνης του προγράμματος για την περιφέρεια, ποσοστό 11,09% (54 έργα) μεσαίες οι οποίες απορρόφησαν το 29,91% της δημόσιας δαπάνης της περιφέρειας επιχειρήσεις και ποσοστό 3,49% (17 έργα) μεγάλες επιχειρήσεις.

Αντίστοιχα, στην Περιφέρεια Κεντρικής Μακεδονίας ποσοστό 80,56% των ενταγμένων έργων (δηλαδή 116 από τα 144 συνολικά ενταγμένα έργα) αφορούσαν πολύ μικρές και μικρές επιχειρήσεις απορροφώντας το 75,46% της δημόσιας δαπάνης του προγράμματος για την περιφέρεια, ποσοστό 4,11% (20 έργα) μεσαίες επιχειρήσεις οι οποίες απορρόφησαν το 19,33% της δημόσιας δαπάνης της περιφέρειας και ποσοστό 1,64% (8 έργα) αφορούσε μεγάλες επιχειρήσεις.

**Πίνακας ανά Περιφέρεια και μέγεθος**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Περιφέρεια | Μέγεθος | Έργα | | | Συνολικός Προϋπολογισμός | | Επιχορηγούμενος Προϋπολογισμός | | Δημόσια Δαπάνη Ολοκλήρωσης | |
| **Ν** | **%** | **%**  **Περιφ.** | **%** | **%**  **Περιφ.** | **%** | **%**  **Περιφ.** | **%** | **%**  **Περιφ.** | |
| Αν. Μακεδονία & Θράκη | **Μεγάλες** | 2 | 0,41 | 20 | 0,79 | 31,8 | 0,82 | 31,87 | 0,58 | 24,0 | |
| **Μεσαίες** | 3 | 0,62 | 30 | 0,92 | 37,04 | 0,95 | 36,92 | 1 | 41,7 | |
| **Μικρές και Πολύ Μικρές** | 5 | 1,03 | 50 | 0,77 | 31,16 | 0,8 | 31,22 | 0,83 | 34,3 | |
| Αττική | **Μεγάλες** | 17 | 3,49 | 7,02 | 5 | 10,96 | 4,76 | 10,59 | 3,37 | 7,6 | |
| **Μεσαίες** | 54 | 11,09 | 22,31 | 12,95 | 28,39 | 12,82 | 28,51 | 13,33 | 29,9 | |
| **Μικρές και Πολύ Μικρές** | 171 | 35,11 | 70,66 | 27,68 | 60,65 | 27,38 | 60,9 | 27,88 | 62,5 | |
| Βόρειο Αιγαίο | **Μεσαίες** | 1 | 0,21 | 25 | 0,34 | 32,97 | 0,36 | 32,97 | 0,38 | 33,1 | |
| **Μικρές και Πολύ Μικρές** | 3 | 0,62 | 75 | 0,7 | 67,03 | 0,73 | 67,03 | 0,77 | 66,9 | |
| Δυτ. Ελλάδα | **Μεγάλες** | 1 | 0,21 | 14,29 | 0,44 | 28,73 | 0,44 | 28,96 | 0,31 | 21,4 | |
| **Μεσαίες** | 2 | 0,41 | 28,57 | 0,59 | 38,99 | 0,58 | 38,24 | 0,62 | 42,3 | |
| **Μικρές και Πολύ Μικρές** | 4 | 0,82 | 57,14 | 0,49 | 32,28 | 0,5 | 32,8 | 0,53 | 36,3 | |
| Δυτ. Μακεδονία | **Μεσαίες** | 2 | 0,41 | 8 | 0,61 | 10,95 | 0,63 | 11,17 | 0,67 | 11,2 | |
| **Μικρές και Πολύ Μικρές** | 23 | 4,72 | 92 | 4,96 | 89,05 | 5,04 | 88,83 | 5,34 | 88,8 | |
| Ήπειρος | **Μεγάλες** | 1 | 0,21 | 50 | 0,23 | 54,96 | 0,24 | 54,96 | 0,17 | 44,7 | |
| **Μικρές και Πολύ Μικρές** | 1 | 0,21 | 50 | 0,19 | 45,04 | 0,2 | 45,04 | 0,21 | 55,3 | |
| Θεσσαλία | **Μεγάλες** | 1 | 0,21 | 10 | 0,38 | 14,33 | 0,39 | 14,72 | 0,28 | 10,3 | |
| **Μεσαίες** | 6 | 1,23 | 60 | 1,45 | 55,21 | 1,44 | 54,06 | 1,52 | 56,9 | |
| **Μικρές και Πολύ Μικρές** | 3 | 0,62 | 30 | 0,8 | 30,47 | 0,83 | 31,23 | 0,88 | 32,8 | |
| Ιόνια νησιά | **Μικρές και Πολύ Μικρές** | 1 | 0,21 | 100 | 0,05 | 100 | 0,05 | 100 | 0,05 | 100,0 | |
| Κεντ. Μακεδονία | **Μεγάλες** | 8 | 1,64 | 5,56 | 2,31 | 7,37 | 2,37 | 7,47 | 1,68 | 5,2 | |
| **Μεσαίες** | 20 | 4,11 | 13,89 | 5,97 | 19,03 | 6,06 | 19,09 | 6,22 | 19,3 | |
| **Μικρές και Πολύ Μικρές** | 116 | 23,82 | 80,56 | 23,08 | 73,6 | 23,3 | 73,44 | 24,29 | 75,5 | |
| Κρήτη | **Μεσαίες** | 1 | 0,21 | 8,33 | 0,24 | 10,41 | 0,23 | 10,03 | 0,24 | 10,7 | |
| **Μικρές και Πολύ Μικρές** | 11 | 2,26 | 91,67 | 2,03 | 89,59 | 2,03 | 89,97 | 1,99 | 89,3 | |
| Πελ/νησος | **Μεσαίες** | 1 | 0,21 | 11,11 | 0,35 | 17,66 | 0,28 | 14,18 | 0,29 | 15,3 | |
| **Μικρές και Πολύ Μικρές** | 8 | 1,64 | 88,89 | 1,65 | 82,34 | 1,67 | 85,82 | 1,62 | 84,7 | |
| Στερεά Ελλάδα | **Μεγάλες** | 4 | 0,82 | 19,05 | 1,34 | 26,67 | 1,37 | 26,67 | 0,95 | 19,2 | |
| **Μεσαίες** | 9 | 1,85 | 42,86 | 2,05 | 40,74 | 2,09 | 40,82 | 2,24 | 45,1 | |
| **Μικρές και Πολύ Μικρές** | 8 | 1,64 | 38,1 | 1,64 | 32,59 | 1,67 | 32,52 | 1,77 | 35,7 | |

# Διοικητική διαδικασία παρακολούθησης του προγράμματος

Τη διοικητική παρακολούθηση του προγράμματος ανέλαβε η Διεύθυνση Στήριξης Μικρομεσαίων Επιχειρήσεων της ΓΓΒ με εισηγήσεις της οποίας εκδόθηκαν οι υπουργικές αποφάσεις συγκρότησης της Επιτροπής Αξιολόγησης και της Επιτροπής Παρακολούθησης και Παραλαβής Έργου. Οι εν λόγω επιτροπές με ευθύνη των προέδρων τους που προέρχονταν από τη ΓΓΒ ανέλαβαν την εξέταση των θεμάτων αρμοδιότητάς τους μετά από τις σχετικές εισηγήσεις του Ενδιάμεσου Φορέα Διαχείρισης Επιχειρησιακού Προγράμματος Ανταγωνιστικότητα Επιχειρηματικότητα (ΕΦΕΠΑΕ) ανά επενδυτικό έργο και την προώθηση, τη σύνταξη των πρακτικών ανά συνεδρίαση και την προώθησή τους προς την αρμόδια για τη διοικητική παρακολούθηση του προγράμματος Διεύθυνση Στήριξης Μικρομεσαίων Επιχειρήσεων. Η τελευταία μετά τη διενέργεια των απαιτούμενων ελέγχων επί των θεμάτων που περικλείονταν στο εκάστοτε πρακτικό, είχε την αρμοδιότητα σύνταξης των σχεδίων των αντίστοιχων αποφάσεων αποδοχής των πρακτικών της Επιτροπής Παρακολούθησης και την προώθησή τους για υπογραφή από το εκάστοτε αρμόδιο όργανο της πολιτικής ηγεσίας του Υπουργείου.

Η διαχείριση του προγράμματος ανατέθηκε στον ΕΦΕΠΑΕ στο πλαίσιο της σύμβασης που είχε συνάψει με την ΕΥΔ ΕΠΑνΕΚ προκειμένου (ο ΕΦΕΠΑΕ) να αναλάβει τις παρακάτω διαχειριστικές αρμοδιότητες:

* οι διαδικασίες διοικητικών και επιτόπιων επαληθεύσεων φυσικού και οικονομικού αντικειμένου των επενδυτικών έργων,
* η λογιστική παρακολούθηση,
* οι πληρωμές προς τους δικαιούχους (προκαταβολές, εγγυητικές επιστολές, έκδοση εντολών πληρωμής),
* η καταχώρηση των στοιχείων στο Πληροφοριακό Σύστημα Κρατικών Ενισχύσεων (ΠΣΚΕ),
* η εξέταση θεμάτων ήσσονος σημασίας, όπως αιτήματα παρατάσεων, αλλαγή νόμιμου εκπροσώπου, αλλαγή μετοχικής σύνθεσης, αλλαγές προμηθευτών, αλλαγή επωνυμίας επιχείρησης κλπ) σύμφωνα με τα καθοριζόμενα στο Κεφ. 13.8 του Οδηγού Εφαρμογής του προγράμματος.

Σε ό,τι αφορά τις Επιτροπές Αξιολόγησης και Παρακολούθησης και Παραλαβής του προγράμματος τονίζονται τα ακόλουθα:

## 3.1 Επιτροπή Αξιολόγησης

Κατά τη διάρκεια της αξιολογικής διαδικασίας η Επιτροπή Αξιολόγησης (αποτελούμενη από τρία μέλη της Γενικής Γραμματείας Βιομηχανίας – πρόεδρος και δύο μέλη – και δύο μέλη του ΕΦΕΠΑΕ με γραμματειακή υποστήριξη από ΔΣΜμΕ/ΓΓΒ και τον ΕΦΕΠΑΕ) συνεδρίασε συνολικά δεκατρείς (7) φορές σε διάστημα 2 μηνών (από 11-12-2013 έως τις 28-2-2014 προκειμένου να εξετάσει 1.142 αιτήσεις ένταξης των ενδιαφερόμενων επιχειρήσεων (5,2 συνεδριάσεις ανά μήνα εξετάζοντας 88 αιτήματα ανά συνεδρίαση). Ο συνολικός προϋπολογισμός των αιτημάτων αξιολόγησης ανήλθε στο ποσό των 137.830.782,86 € με συνολική ζητούμενη δημόσια δαπάνη 59.938.749,08 €, η οποία υπερκάλυψε κατά δύο (2) φορές την εγκεκριμένη δημόσια δαπάνη του προγράμματος (30 εκ. ευρώ). Η απόφαση ένταξης των 882 επιχειρήσεων που εντάχθηκαν στο πρόγραμμα εκδόθηκε στις 11-4-2014 (απόφαση Υφυπουργού υπ’ αριθ. πρωτ. οικ.4503/784/11-4-2014 – ΑΔΑ: ΒΙΗ2Φ-2Φ8).

## 3.2 Επιτροπή Παρακολούθησης και Παραλαβής

Με την υπ’ αριθ. πρωτ. οικ. 111520/867/29-8-2014 (ΦΕΚ ΥΟΔΔ/529) απόφαση του Υφυπουργού, όπως διορθώθηκε με τα ΦΕΚ ΥΟΟΔ/563/16-9-2014 και ΦΕΚ ΥΟΔΔ/600/30-9-2014, συγκροτήθηκε η Επιτροπή Παρακολούθησης και Παραλαβής του προγράμματος, αποτελούμενη από δύο (2) μέλη από τη ΔΣΜμΕ/ΓΓΒ (πρόεδρος κι ένα μέλος) και τρία (3) μέλη από τον ΕΦΕΠΑΕ με γραμματειακή υποστήριξη από ΔΣΜμΕ/ΓΓΒ και τον ΕΦΕΠΑΕ. Η Επιτροπή Παρακολούθησης και Παραλαβής του προγράμματος είχε την ευθύνη εξέτασης των παρακάτω αιτημάτων:

* Αιτήματα τροποποίησης φυσικού και οικονομικού αντικειμένου (ΦΟΑ) ενταγμένων επενδυτικών σχεδίων εφόσον αυτά ήταν μεγαλύτερα του 25% του εγκεκριμένου Π/Υ. Τα αιτήματα ΦΟΑ με αλλαγές κάτω του 25% του εγκεκριμένου Π/Υ κάθε επενδυτικού σχεδίου εξετάζονταν από τους αρμόδιους ανά περιφέρεια εταίρους του ΕΦΕΠΑΕ σύμφωνα με τα καθοριζόμενα στα Κεφ. 13.5 και 13.8 του Οδηγού Εφαρμογής με σκοπό να επιταχυνθεί η διαδικασία εξέτασής τους και να μην καθυστερεί αναμένοντας τη συνεδρίαση της επιτροπής, την έκδοση του αντίστοιχου πρακτικού και την έκδοση της απόφασης αποδοχής του πρακτικού από την πολιτική ηγεσία του Υπουργείου.
* Αιτήματα απεντάξεων (παραιτήσεις, αυτοδίκαιες απεντάξεις) και ολοκληρώσεων επενδυτικών σχεδίων.
* Μεταβολές σχημάτων συνεργασίας μεταξύ επιχειρήσεων βάσει συμφώνων συνεργασίας, λόγω του υψηλότερου ποσοστού χρηματοδότησης που λάμβαναν τα συνεργατικά σχήματα σε σχέση με τα αυτόνομα επενδυτικά σχέδια, καθώς και της υψηλότερης βαθμολογίας που λάμβαναν κατά τη διαδικασία αξιολόγησης.
* Οι εκκρεμότητες σχετικά με την έκδοση των απαιτούμενων αδειών λειτουργίας σύμφωνα με το Κεφ. 13.2 (Δ) Παραλαβή Έργου του Οδηγού Εφαρμογής.
* Κάθε άλλο θέμα που δεν ενέπιπτε στις αρμοδιότητες των εταίρων του ΕΦΕΠΑΕ (π.χ. αιτήματα παρατάσεων, αλλαγή νόμιμου εκπροσώπου, αλλαγή μετοχικής σύνθεσης, αλλαγές προμηθευτών, αλλαγή επωνυμίας επιχείρησης κλπ), σύμφωνα με τα καθοριζόμενα στο Κεφ. 13.8 του Οδηγού Εφαρμογής.

Τα παραπάνω αιτήματα εξετάζονταν από την Επιτροπή Παρακολούθησης, είτε μετά από εισηγήσεις (ανά θέμα) του ΕΦΕΠΑΕ, είτε κατόπιν πρωτοβουλίας της ίδιας της Επιτροπής Παρακολούθησης. Ειδικότερα, η Επιτροπή Παρακολούθησης και Παραλαβής στο πλαίσιο των αρμοδιοτήτων της όπως καθορίζονται στον οδηγό εφαρμογής του προγράμματος, συνεδρίασε συνολικά 28 φορές σε διάστημα 30 μηνών (από 6-10-2014 έως 16-3-2017) κι εξέτασε συνολικά 1.046 αιτήματα (σχεδόν 1 συνεδρίαση ανά μήνα εξετάζοντας κατά μέσο όρο 88 αιτήματα ανά συνεδρίαση), ως ακολούθως:

* 246 ενστάσεις (ενδικοφανείς προσφυγές) επί των αποτελεσμάτων της αξιολογικής διαδικασίας το διάστημα από 6-10-2014 έως 16-12-2014 (3,2 συνεδριάσεις ανά μήνα εξετάζοντας κατά μέσο όρο 31 ενστάσεις ανά συνεδρίαση),
* 800 αιτήματα των ενταγμένων επιχειρήσεων το διάστημα από 5-5-2015 έως 16-3-2017 (1 συνεδρίαση ανά μήνα εξετάζοντας κατά μέσο όρο 36 αιτήματα ανά συνεδρίαση).

**Συνεδριάσεις και θέματα που εξέτασε η Επιτροπή Παρακολούθησης**



Από τα στοιχεία του παραπάνω πίνακα προκύπτει ότι η πλειοψηφία των αιτημάτων που εξέτασε η Επιτροπή Παρακολούθησης αφορούσαν τροποποιήσεις φυσικού και οικονομικού αντικειμένου (ΦΟΑ) των επενδυτικών σχεδίων και ολοκληρώσεων (379), τα οποία εξετάστηκαν σε διάστημα 22 μηνών (Μάιος 2015 έως Μάρτιος 2017). Προηγουμένως, εξετάστηκαν 246 ενστάσεις (ενδικοφανείς προσφυγές) επί των αποτελεσμάτων της αξιολογικής διαδικασίας σε οκτώ (8) συνεδριάσεις σε διάστημα δυόμισι (2½) μηνών, από τις οποίες κατέληξαν στην επιτροπή για επτά (7) θέματα επαναξιολογήσεων για ένταξη και επτά (7) θέματα που αφορούσαν την ένταξη δαπανών που είχαν περικοπεί κατά την αξιολόγηση, εντάχθηκαν στο Πληροφοριακό Σύστημα Κρατικών Ενισχύσεων (ΠΣΚΕ) και οριστικοποιήθηκαν από την επιτροπή. Επιπλέον, εξετάστηκαν κατόπιν συνεργασίας με τον ΕΦΕΠΑΕ 302 θέματα που αφορούσαν απεντάξεις (αιτήματα παραίτησης ή αυτοδίκαιες απεντάξεις), καθώς και 18 αιτήματα θεραπείας επί αποφάσεων αποδοχής πρακτικών για θέματα που εξετάστηκαν από την επιτροπή σε προηγούμενο στάδιο. Τέλος, η επιτροπή παρέλαβε συνολικά 892 έργα (487 ολοκληρωμένα επενδυτικά έργα και 405 απενταγμένα έργα). Επτά (7) από τις επιχειρήσεις των οποίων τα επενδυτικά έργα απεντάχθηκαν από το πρόγραμμα θα κληθούν να επιστρέψουν τη ληφθείσα εκ μέρους τους επιχορήγηση συνολικού ποσού 297.577,62 ευρώ ως αχρεωστήτως καταβληθείσα, καθώς διαπιστώθηκε ότι παρέβησαν τους όρους υλοποίησης βάσει του Οδηγού Εφαρμογής του προγράμματος.

Τέλος, αξίζει να σημειωθεί ότι, τόσο η Επιτροπή Αξιολόγησης των αιτημάτων ένταξης, όσο και η Επιτροπή Παρακολούθησης και Παραλαβής του προγράμματος δεν ήταν αμειβόμενες, σε αντίθεση με τις αντίστοιχες επιτροπές των προγραμμάτων κρατικών ενισχύσεων που έχουν προκηρυχθεί στο πλαίσιο του Επιχειρησιακού Προγράμματος «Ανταγωνιστικότητα-Επιχειρηματικότητα-Καινοτομία» (ΕΠΑνΕΚ) του ΕΣΠΑ 2014-2020), στο πλαίσιο του οποίου η ΓΓΒ δεν έχει ορισθεί Ενδιάμεσος Φορέας Διαχείρισης (όπως στο ΕΣΠΑ 2007-2013), παρόλο που οι υπηρεσίες της διαθέτουν σημαντική εμπειρία και τεχνογνωσία επί θεμάτων κρατικών ενισχύσεων.

# Προβλήματα – αδυναμίες

Κατά τη διοικητική παρακολούθηση της υλοποίησης του προγράμματος παρατηρήθηκαν ορισμένα προβλήματα που κρίνεται σκόπιμο να αναφερθούν προκειμένου να ληφθούν υπόψη στο σχεδιασμό μελλοντικών δράσεων υποστήριξης της εξωστρέφειας των ελληνικών επιχειρήσεων. Ειδικότερα:

* Παρατηρήθηκαν αρκετές περιπτώσεις απεντάξεων λόγω υπέρβασης του ορίου χρηματοδότησης που προβλέπεται στον Κανονισμό για τις ενισχύσεις ήσσονος σημασίας (de minimis) και συγκεκριμένα, συνολικού ποσού 200.000 ευρώ το διάστημα των τελευταίων τριών ετών πριν τη χρηματοδότηση. Το πρόβλημα παρουσιάστηκε καθώς το πρόγραμμα «Εξωστρέφεια – Ανταγωνιστικότητα των επιχειρήσεων ΙΙ» εκδόθηκε στο πλαίσιο του Κανονισμού de minimis, όπως και τα περισσότερα προγράμματα κρατικών ενισχύσεων του ΕΣΠΑ 207-2013 (πλην του προγράμματος «Μεταποίηση στις νέες συνθήκες» που προκηρύχθηκε επίσης από τη Διεύθυνση Στήριξης Μικρομεσαίων Επιχιερήσεων της ΓΓΒ αποκλειστικά στο πλαίσιο του Απαλλακτικού Κανονισμού 800/2008). Το πλαίσιο του Κανονισμού de minimis παρέχει τη δυνατότητα ελεύθερου προσδιορισμού των ποσοστών επιδότησης ανά μέγεθος των επιχειρήσεων, όμως δημιουργούνται σοβαρά ζητήματα σώρευσης των ενισχύσεων με άλλα προγράμματα που έχουν προκηρυχθεί από την ίδια ή από άλλες υπηρεσίες στο πλαίσιο του ίδιου κανονισμού.
* Υπήρξε καθυστέρηση την υποβολή των απαιτούμενων αδειών λειτουργίας οι οποίες σύμφωνα με τον Οδηγό Εφαρμογής πρέπει να περιλαμβάνουν τα μηχανήματα/εξοπλισμό που έχει αγορασθεί από τους δικαιούχους στο πλαίσιο του προγράμματος. Παρατηρήθηκε επίσης το φαινόμενο τροποποίησης των υφιστάμενων αδειών λειτουργίας λόγω της συμμετοχής των δικαιούχων επιχειρήσεων και σε άλλα προγράμματα κρατικών ενισχύσεων ή/και στον Αναπτυξιακό Νόμο. Το θέμα αφορά κυρίως τις μεταποιητικές επιχειρήσεις και οδήγησε σε απεντάξεις κι επιστροφές ληφθεισών επιχορηγήσεων με τη διαδικασία των αχρεωστήτως καταβληθέντων.
* Με αντίστοιχες αποφάσεις της διοίκησης δόθηκαν δύο (2) συνολικά παρατάσεις στη διάρκεια υλοποίησης των επενδυτικών έργων, αρχικά στους 18 μήνες και τελικά, στους 21 μήνες και συγκεκριμένα, έως τις 30-12-2015 η οποία ήταν η ημερομηνία επιλεξιμότητας δαπανών ΕΣΠΑ 2007-2013. Οι παρατάσεις δόθηκαν μετά από αντίστοιχα αιτήματα των παραγωγικών φορέων των επιχειρήσεων και του ΕΦΕΠΑΕ και στο πλαίσιο τους επιλύθηκαν ζητήματα που αφορούσαν κατά κύριο λόγο την έκδοση των απαιτούμενων αδειών λειτουργίας που καθυστερούσαν να εκδοθούν όχι λόγω υπαιτιότητας των επενδυτών οι οποίες υπέβαλαν εμπρόθεσμα τα αιτήματά τους στις αρμόδιες για την αδειοδότηση υπηρεσίες, αλλά οι τελευταίες καθυστέρησαν να προχωρήσουν στις απαιτούμενες κατά περίπτωση διαδικασίες.
* Παρουσιάστηκε μεγάλος αριθμός ενστάσεων επί των αποτελεσμάτων της διαδικασίας αξιολόγησης των αιτημάτων ένταξης. Συγκεκριμένα, υποβλήθηκαν 246 ενστάσεις, αριθμός που δεν είχε παρουσιαστεί ξανά σε προγράμματα κρατικών ενισχύσεων της υπηρεσίας. Οι υποβληθείσες ενστάσεις αποτέλεσαν το 21,54% των συνολικά υποβληθέντων αιτημάτων ένταξης (1.142).
* Παρατηρήθηκε σημαντική καθυστέρηση στην έκδοση των αποφάσεων αποδοχής των πρακτικών της Επιτροπής Παρακολούθησης και Παραλαβής επί των ενστάσεων (ενδικοφανείς προσφυγές), με βάση τα οποία ορισμένα επενδυτικά έργα αποφασίσθηκε να επαναξιολογηθούν ή δικαιώθηκαν ως προς περικοπές δαπανών οι οποίες τα είχαν οδηγήσει σε απόρριψη κατά το στάδιο αξιολόγησης των αιτημάτων ένταξης στο πρόγραμμα. Ειδικότερα, η Επιτροπή Παρακολούθησης συγκροτήθηκε δεκατρείς (13) μήνες μετά την έκδοση της προκήρυξης και του Οδηγού Εφαρμογής και έξι (6) μήνες μετά την έκδοση των συγκεντρωτικών αποτελεσμάτων της διαδικασίας αξιολόγησης του προγράμματος. Επιπλέον, ενώ η Επιτροπή Παρακολούθησης εξέτασε όλες τις αιτήματα (246 συνολικά)σε διάστημα 2½ μηνών, οι σχετικές αποφάσεις εκδόθηκαν τελικά στις 31 Μαρτίου 2015, ενώ είχαν προωθηθεί για υπογραφή στις αρχές Ιανουαρίου του ίδιου έτους κι αφού προηγουμένως (τέλη Δεκεμβρίου 2014) είχαν προκηρυχθεί βουλευτικές εκλογές.
* Συνυφασμένο με την παραπάνω καθυστέρηση είναι και το πρόβλημα που αφορά τις πληρωμές τεσσάρων (4) επενδυτικών έργων που εντάχθηκαν καθυστερημένα (συγκεκριμένα, τον Ιούλιο 2015) στο πρόγραμμα μετά τη διαδικασία εξέτασης των ενστάσεων και τα οποία ολοκληρώθηκαν μετά την ημερομηνία επιλεξιμότητας δαπανών ΕΣΠΑ 2007-2013 (30-12-2015) τον Απρίλιο 2017, αφού υλοποιήθηκαν με τους ίδιους όρους που ίσχυαν και για τους υπόλοιπους δικαιούχους (δηλαδή, με διάρκεια υλοποίησης που έφθασε συνολικά τους 21 μήνες). Τα εν λόγω έργα αποφασίσθηκε να ενταχθούν στο πρόγραμμα με τους ίδιους όρους με τα υπόλοιπα ενταγμένα έργα, καθώς δεν αποτελούσε υπαιτιότητα των επιχειρήσεων η καθυστερημένη εξέταση και λήψης απόφασης σχετικά με τις ενστάσεις τους επί των αποτελεσμάτων αξιολόγησης των αιτημάτων ένταξης στο πρόγραμμα.
* Στον Οδηγό Εφαρμογής δεν προβλέφθηκε Επιτροπή Εξέτασης Ενστάσεων, αλλά μόνο Επιτροπή Παρακολούθησης και Παραλαβής του προγράμματος, η οποία πέραν της παρακολούθησης ανέλαβε και την εξέταση των ενστάσεων.
* Στη σύνθεση της Επιτροπής Παρακολούθησης και Παραλαβής, πέραν του προέδρου και ενός μέλους που προέρχονταν από τη Διεύθυνση Στήριξης Μικρομεσαίων Επιχειρήσεων της ΓΓΒ, ορίσθηκαν επιπλέον τρία (3) μέλη από τον ΕΦΕΠΑΕ, οι οποίοι όμως εργάζονταν σε διαφορετικούς εταίρους του ΕΦΕΠΑΕ και σε διαφορετικές περιφέρειες της χώρας. Αυτό είχε ως αποτέλεσμα να δυσχεραίνεται η διαδικασία σύγκλησης της Επιτροπής και οι συνεδριάσεις της και να επιβαρύνεται οικονομικά ο Π/Υ των εταίρων του ΕΦΕΠΑΕ για την κάλυψη των εξόδων μετακίνησης και διαμονής των μελών του ΕΦΕΠΑΕ.
* Δεν καθορίσθηκε συγκεκριμένη διαδικασία σχετικά με τον έλεγχο τήρησης των υποχρεώσεων των δικαιούχων μετά την ολοκλήρωση των επενδυτικών έργων και ειδικότερα, ποια είναι αρμόδια υπηρεσία. Ο Οδηγός Εφαρμογής καθορίζει στο Κεφ. 15.1 ότι οι φάκελοι των έργων μεταφέρονται από τον ΕΦΕΠΑΕ στην ΕΥΔ ΕΠΑνΕΚ μετά τη λήξη της μεταξύ τους σύμβασης, ενώ αναφέρει τα απαιτούμενα προς υποβολή από τους δικαιούχους δικαιολογητικά για τον έλεγχο της τήρησης των υποχρεώσεών τους μετά την ολοκλήρωση. Όμως, δεν έχει καθορισθεί η διαδικασία ελέγχου της τήρησης των υποχρεώσεων (ποια υπηρεσία είναι αρμόδια, με ποιον τρόπο θα γίνεται κλπ).

# Επίλογος

Το πρόγραμμα «Εξωστρέφεια -Ανταγωνιστικότητα των επιχειρήσεων ΙΙ» αποτέλεσε συνέχεια του πρώτου κύκλου (Εξωστρέφεια Ι) με σημαντικές όμως βελτιώσεις ως προς την επιλεξιμότητα των δαπανών για προμήθεια μηχανολογικού εξοπλισμού, τις συνεργασίες μεταξύ επιχειρήσεων που ανήκουν σε διαφορετικές κατηγορίες και κλάδους και τα ποσοστά ενίσχυσης. Ολοκληρώθηκαν επενδυτικά σχέδια σε ποσοστό 55% των εντάξεων, ενώ για το γεγονός της απένταξης του υπόλοιπου 45 % των έργων δεν θα πρέπει να υποτιμηθεί το γεγονός ότι οι δικαιούχοι κλήθηκαν να τα υλοποιήσουν κατά τη διάρκεια της οξείας οικονομικής κρίσης κι επιπρόσθετα, των περιορισμών των ορών κεφαλαίων (capital controls) που επιβλήθηκαν τον Ιούνιο 2015. Σε γενικές γραμμές, το πρόγραμμα υλοποιήθηκε επιτυχώς, αν ληφθεί επιπλέον υπόψη ότι ήταν το τελευταίο χρονικά πρόγραμμα του Επιχειρησιακού Προγράμματος «Ανταγωνιστικότητα – Επιχειρηματικότητα» που προκηρύχθηκε (Ιούλιος 2013) και μάλιστα, μέσα σε ιδιαίτερα αρνητικό επιχειρηματικό κλίμα λόγω της οικονομικής κρίσης.

Τα στοιχεία που προκύπτουν από την εκ των υστέρων αξιολόγηση (ex-post evaluation) του προγράμματος επιβεβαιώνουν τη στρατηγική επιλογή στόχευσης σε τομείς και κλάδους με δυνατότητες ανάπτυξης του εξωστρεφούς προσανατολισμού τους, όπως η μεταποίηση κι επιλεγμένοι υποστηρικτικοί σε αυτή κλάδοι των τομέων εμπορίου και υπηρεσιών. Το μεγαλύτερο μερίδιο σε όρους δημόσιας δαπάνης και επιχορηγούμενου Π/Υ απέσπασε ο τομέας της μεταποίησης, καθώς οι επιχειρήσεις του ανταποκρίθηκαν με σημαντική επάρκεια στις ιδιαίτερα αυξημένες απαιτήσεις υλοποίησης του προγράμματος, καταφέρνοντας να ολοκληρώσουν τα επενδυτικά τους σχέδια σε μία εξαιρετικά δύσκολη για την ελληνική οικονομία συγκυρία.

Το σημαντικότερο ποσοστό των ενταγμένων επιχειρήσεων ανήκουν στην κατηγορία των πολύ μικρών και μικρών επιχειρήσεων, ενώ ακολουθούν οι μεσαίες επιχειρήσεις, οι οποίες όμως υπερτερούν, τόσο σε όρους επιχορηγούμενου Π/Υ, όσο και σε όρους καταβληθείσας δημόσιας δαπάνης. Οι μεγάλες επιχειρήσεις, παρόλο που ήταν λίγες σε αριθμό εντάξεων, είχαν σημαντικό μερίδιο στον επιχορηγούμενο Π/Υ αλλά και σε σχέση με την καταβληθείσα δημόσια δαπάνη, ενώ ανήκαν κατά κύριο λόγο στον τομέα της μεταποίησης.

Τέλος, το 80% των ενταγμένων έργων υλοποιήθηκαν στις Περιφέρεις Αττικής και Κεντρικής Μακεδονίας, αναδεικνύοντας για άλλη μια φορά το ζήτημα της έντονης χωρικής επιχειρηματικής συγκέντρωσης στις δύο αυτές περιφέρειες της χώρας.

# Παράρτημα

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Περιφέρεια | Μέγεθος | Έργα | | | Συνολικός Προϋπολογισμός | | | Επιχορηγούμενος Προϋπολογισμός | | | Δημόσια Δαπάνη Ολοκλήρωσης | | |
| **Ν** | **%** | **%**  **Περ.** | **εκ. €** | **%** | **%**  **Περ.** | **εκ. €** | **%** | **%**  **Περ.** | **εκ. €** | **%** | **%**  **Περ.** |
| Αν. Μακεδονία & Θράκη | **Μεγάλες** | 2 | 0,41 | 20 | 0.35 | 0,79 | 31,8 | 0.35 | 0,82 | 31,87 | 0.10 | 0,58 | 23,98 |
| **Μεσαίες** | 3 | 0,62 | 30 | 0.41 | 0,92 | 37,04 | 0.40 | 0,95 | 36,92 | 0.18 | 1 | 41,67 |
| **Μικρές και Πολύ Μικρές** | 5 | 1,03 | 50 | 0.34 | 0,77 | 31,16 | 0.34 | 0,8 | 31,22 | 0.15 | 0,83 | 34,34 |
| Αττική | **Μεγάλες** | 17 | 3,49 | 7,02 | 2.22 | 5 | 10,96 | 2.03 | 4,76 | 10,59 | 0.61 | 3,37 | 7,56 |
| **Μεσαίες** | 54 | 11,09 | 22,31 | 5.75 | 12,95 | 28,39 | 5.47 | 12,82 | 28,51 | 2.42 | 13,33 | 29,91 |
| **Μικρές και Πολύ Μικρές** | 171 | 35,11 | 70,66 | 12.28 | 27,68 | 60,65 | 11.69 | 27,38 | 60,9 | 5.05 | 27,88 | 62,54 |
| Βόρειο Αιγαίο | **Μεσαίες** | 1 | 0,21 | 25 | 0.15 | 0,34 | 32,97 | 0.15 | 0,36 | 32,97 | 0.07 | 0,38 | 33,08 |
| **Μικρές και Πολύ Μικρές** | 3 | 0,62 | 75 | 0.31 | 0,7 | 67,03 | 0.31 | 0,73 | 67,03 | 0.14 | 0,77 | 66,92 |
| Δυτική Ελλάδα | **Μεγάλες** | 1 | 0,21 | 14,29 | 0.19 | 0,44 | 28,73 | 0.19 | 0,44 | 28,96 | 0.06 | 0,31 | 21,37 |
| **Μεσαίες** | 2 | 0,41 | 28,57 | 0.26 | 0,59 | 38,99 | 0.25 | 0,58 | 38,24 | 0.11 | 0,62 | 42,33 |
| **Μικρές και Πολύ Μικρές** | 4 | 0,82 | 57,14 | 0.22 | 0,49 | 32,28 | 0.21 | 0,5 | 32,8 | 0.10 | 0,53 | 36,3 |
| Δυτική Μακεδονία | **Μεσαίες** | 2 | 0,41 | 8 | 0.27 | 0,61 | 10,95 | 0.27 | 0,63 | 11,17 | 0.12 | 0,67 | 11,19 |
| **Μικρές και Πολύ Μικρές** | 23 | 4,72 | 92 | 2.20 | 4,96 | 89,05 | 2.15 | 5,04 | 88,83 | 0.97 | 5,34 | 88,81 |
| Ήπειρος | **Μεγάλες** | 1 | 0,21 | 50 | 0.10 | 0,23 | 54,96 | 0.10 | 0,24 | 54,96 | 0.03 | 0,17 | 44,74 |
| **Μικρές και Πολύ Μικρές** | 1 | 0,21 | 50 | 0.08 | 0,19 | 45,04 | 0.08 | 0,2 | 45,04 | 0.04 | 0,21 | 55,26 |
| Θεσσαλία | **Μεγάλες** | 1 | 0,21 | 10 | 0.17 | 0,38 | 14,33 | 0.17 | 0,39 | 14,72 | 0.05 | 0,28 | 10,32 |
| **Μεσαίες** | 6 | 1,23 | 60 | 0.64 | 1,45 | 55,21 | 0.61 | 1,44 | 54,06 | 0.28 | 1,52 | 56,85 |
| **Μικρές και Πολύ Μικρές** | 3 | 0,62 | 30 | 0.35 | 0,8 | 30,47 | 0.35 | 0,83 | 31,23 | 0.16 | 0,88 | 32,84 |
| Ιόνια Νησιά | **Μικρές και Πολύ Μικρές** | 1 | 0,21 | 100 | 0.02 | 0,05 | 100 | 0.02 | 0,05 | 100 | 0.01 | 0,05 | 100 |
| Κεντρική Μακεδονία | **Μεγάλες** | 8 | 1,64 | 5,56 | 1.03 | 2,31 | 7,37 | 1.01 | 2,37 | 7,47 | 0.30 | 1,68 | 5,21 |
| **Μεσαίες** | 20 | 4,11 | 13,89 | 2.65 | 5,97 | 19,03 | 2.59 | 6,06 | 19,09 | 1.13 | 6,22 | 19,33 |
| **Μικρές και Πολύ Μικρές** | 116 | 23,82 | 80,56 | 10.24 | 23,08 | 73,6 | 9.95 | 23,3 | 73,44 | 4.40 | 24,29 | 75,46 |
| Κρήτη | **Μεσαίες** | 1 | 0,21 | 8,33 | 0.10 | 0,24 | 10,41 | 0.10 | 0,23 | 10,03 | 0.04 | 0,24 | 10,74 |
| **Μικρές και Πολύ Μικρές** | 11 | 2,26 | 91,67 | 0.90 | 2,03 | 89,59 | 0.87 | 2,03 | 89,97 | 0.36 | 1,99 | 89,26 |
| Πελοπ/σος | **Μεσαίες** | 1 | 0,21 | 11,11 | 0.16 | 0,35 | 17,66 | 0.12 | 0,28 | 14,18 | 0.05 | 0,29 | 15,29 |
| **Μικρές και Πολύ Μικρές** | 8 | 1,64 | 88,89 | 0.73 | 1,65 | 82,34 | 0.71 | 1,67 | 85,82 | 0.29 | 1,62 | 84,71 |
| Στερεά Ελλάδα | **Μεγάλες** | 4 | 0,82 | 19,05 | 0.59 | 1,34 | 26,67 | 0.58 | 1,37 | 26,67 | 0.17 | 0,95 | 19,22 |
| **Μεσαίες** | 9 | 1,85 | 42,86 | 0.91 | 2,05 | 40,74 | 0.89 | 2,09 | 40,82 | 0.41 | 2,24 | 45,1 |
| **Μικρές και Πολύ Μικρές** | 8 | 1,64 | 38,1 | 0.73 | 1,64 | 32,59 | 0.71 | 1,67 | 32,52 | 0.32 | 1,77 | 35,68 |